President Tarja Halonen ei teadnud, kuhu oma käe  pistab, kui Pavel Astahov käis teda tervitamas pärast märtsis toimunud Turu visiiti. Mees kiitles selle käepigistusega avalikkuse ees ülepakutult kohe pärast Moskvasse naasmist.    Kogu Astahovi taust oli soomlastele teadmata. Pärast ootamatut kokkupuudet Turus saatis Soome kaitsepolitsei (Supo) oma vennasorganisatsioonidele küsimuse, kas neil on andmeid isikust, kelle nimi on Pavel Astahov. Ja neil oli.    Esimest korda ujus see KGB kasvandik lääne luure radarite alla aastate eest, kui  Venemaa pensionärid läksid tänavatele toonase presidendi Vladimir Putini vastu protestima.    Need vene vanaemade näljamarssidena tuntud meeleavaldused oli vaja ära lõpetada ja Astahov pandi seda tegema. Ta asutas kodanikuühenduse «vene pensionäride probleemide jälgimiseks» ja meeleavaldused lõppesid järsult. Venemaa rahvale esitleti Astahovit kui inimõiguste aktivisti.